ది కిల్లర్స్ (సంగీతపు బృందం)
ది కిల్లర్స్ అమెరికాలోని నేవడాలోని, లాస్ వేగాస్ లో 2002 సంవత్సరంలో స్థాపించబడిన "అమెరికన్ ఇండీ" బృందం. బృందంలో, బ్రాండన్ ఫ్లవర్స్ (వోకల్స్, కీబోర్డ్స్), డేవ్ క్యూనింగ్ (గిటార్, బాకింగ్ వోకల్స్), మార్క్ స్టోర్‌మర్ (బాస్ గిటార్, బాకింగ్ వోకల్స్) ఇంకా రోని వానుక్కి జూనియర్ (డ్రమ్స్, పర్కుషన్), సభులుగా ఉన్నారు.
రాక్ బాండ్ వికల్పమైన, ది కిల్లర్స్, 1980వ దశాబ్దపు సంగీతపు రీతుల నుండి కొంత ప్రభావితమయ్యింది. బృందపు మొదటి ఆల్బం, "హాట్ ఫస్" (2004), బృందానికి ముఖ్యస్రవంతిలో విజయాన్ని అందించింది. కిల్లర్స్ రెండవ ఆల్బం, "సామ్'స్ టౌన్", 2006లో విడుదలయ్యింది. బి-సైడ్స్, రేరిటీస్, మరియు న్యూ మెటీరియల్ విషయాలుగా ఉన్న కంపైలేషన్ ఆల్బం ""సాడస్ట్" " 2007లో విడుదలయ్యింది. స్టువార్ట్ ప్రైస్ నిర్మించిన, "డే & ఏజ్", వారి మూడవ ఆల్బం, 2008లో విడుదలయ్యింది.
ఈ బృందం యునైటెడ్ స్టేట్స్‌లో, 5 మిలియన్ ఆల్బంలకు పైగా, యునైటెడ్ కింగ్‌డమ్‌లో 4.5 మిలియన్ ఆల్బంలకు పైగా, ప్రపంచవ్యాప్తంగా, 15 మిలియన్ల ఆల్బంలకు పైగా అమ్మింది.
2001లో బ్రండన్ ఫ్లావర్స్, తన మొదటి బృందం, బ్లష్ రెస్పాన్స్‌గా పేరొందిన సింత్‌పాప్‌తో కలిసి కాలిఫోర్నియా లోని లాస్ అంజిలస్, వెళ్ళని కారణంగా, అతన్ని వారు వదిలివేయటం జరిగింది. ఆ తర్వాత, అతను, వేగాస్ దినపత్రికలో, ఒయాసిస్, ది క్యూర్, డెపెష్ మోడ్, U2 మరియు ది బీటిల్స్ ప్రభావాలుగా పేర్కొంటూ వేసిన ఒక వాణిజ్య ప్రకటన చూసి, దాన్ని వేయించిన, డేవిడ్ క్యూనింగ్‌ను కలిసాడు. కిల్లర్స్ మొదటి సంవత్సరంలో, ఇద్దరు డ్రమ్మర్లను తీసివేయటం జరిగింది, మొదటి నుండి ఉన్న బాసిస్ట్ తనంత తాను బృందాన్ని వదిలివేసాడు. 2002 సంవత్సరం చివర్లో, ప్రస్తుత రిథం సెక్షన్ కు చెందిన రోనీ వానుక్కి జూనియర్, డ్రమ్స్ విభాగంలోనూ, మార్క్ స్టోర్‌మర్, బాస్ గిటారిస్ట్‌గానూ బృందంలో చేరారు. న్యూ ఆర్డర్ కోసం చేసిన పాట "క్రిస్టల్" అనే మ్యూజిక్ వీడియో లోని కాల్పనిక బృందం లోని బాస్ డ్రం నుండి "ది కిల్లర్స్" అనే పేరు వచ్చింది.
మొదట్లో, ది కిల్లర్స్ నేవడాలోని, లాస్‌వేగాస్‌లో చిన్న క్లబ్బుల్లో ప్రదర్శనలిచ్చేవారు. ఆక్కడ తరచు, "డ్రాగ్ షోస్"లో ప్రదర్శనలు ఇచ్చేవారు. వారు తమ డెమో టేపులను U.S లోని పెద్ద రికార్డ్ కంపనీలకు పంపడం మొదలుపెట్టారు, కానీ, వారు ఈ డెమో టేపులను పట్టించుకోలేదు. కానీ, అలెక్స్ గిల్బర్ట్ అనే వార్నర్ బ్రాస్ కి చెందిన ప్రతినిధి దృష్టిలో ఇది పడింది. వార్నర్‌కు ఆ బృందం అంతగా నచ్చక పోయినా, ఆ డెమోను తనతో పాటు తీసుకువెళ్ళి తన స్నేహితుడు బెన్ డర్లింగ్ కు చూపించాడు. బెన్ డర్లింగ్, లిజార్డ్ కింగ్ రెకార్డ్స్ అనే ఇండీ లేబుల్‌లో (కంపని) పని చేసేవాడు. లేబుల్ (కంపని) హెడ్ (చీఫ్ ఎగ్జెక్యూటివ్ ఆఫీసర్) మార్టిన్ హీత్‌ను హిట్‌క్వార్టర్స్ తో జరిగిన ఒక ఇంటర్వ్యూలో ఈ బృందానికి సంబంధించి మీకు యేమి నచ్చిందని ప్రశ్నిస్తే, అతను, "గొప్పగా, ఆసక్తి కలిగించే ఎవరి శైలినీ అనుకరించని పాటలు. బ్రాండన్ ఫ్లావర్‌ను మొదట కలిసినపుడు, నాకు ఇతను పెద్ద స్టార్ అని స్పష్టంగా తెలిసింది. అతనిలో గొప్ప ఆకర్షణ ఉంది. అతను తాను చేస్తున్న దానిని పూర్తిగా నమ్మాడు. అక్కడ నిలబడి తన పని తాను చేసుకుపోయాడు". జూలై 2003లో కిల్లర్స్ బ్రిటిష్ లేబుల్‌తో సంతకాలు చేసింది.
2003 ఆగస్టు 19లో, "మిస్టర్. బ్రైట్సైడ్" UKలోని, DJ జేన్ లో్‌స్ BBC రేడియో మొదటి షోలో మొదటి ప్రదర్శన జరిగింది. కిల్లర్స్, లండన్ వెళ్ళి, అక్కడ బార్లలోనూ, క్లబ్బులలోనూ ప్రదర్శనలివ్వడం మొదలు పెట్టింది. ఆ నోటా, ఈ నోటా పడి, ప్రతి రాత్రి వచ్చేవారి సంఖ్య పెరిగిపోయింది, విమర్శనాత్మక సమీక్షలు వీరి గురించి చాలా గొప్పగా రాసాయి. US తిరిగి రాగానే, వారు ఐలాండ్ డెఫ్ జామ్‌తో సంతకాలు చేసారు.
కిల్లర్స్ తమ ఆల్బం, "హాట్ ఫస్" జూన్ 2004లో యునైటెడ్ కింగ్‌డమ్‌లోని మారాకేష్ రెకార్డ్స్‌లోనూ, యునైటెడ్ స్టేట్స్‌లోని ఐలండ్ రెకార్డ్స్‌లోనూ, విడుదల చేసారు. "హాట్ ఫస్", UKలో నంబర్.1 స్థానానికి యెదిగింది ఇంకా BP చే 6x ప్లాటినంగా వర్గీకరించబడింది. ఆస్ట్రేలియాలో కూడా ఉన్నత స్థానానికి చేరుకుని, అక్కడ 3x ప్లాటినంగా వర్గీకరించబడింది. కెనడాలోనూ, USAలోనూ, 3x ప్లాటినంగా వర్గీకరించబడింది. బృందానికి "మిస్టర్ బ్రైట్‌సైడ్" సింగిల్స్‌తో కూడా విజయం లభించింది, అది UK, USA లలో మొదటి పది స్థానాలలో నిలిచింది : "ఆల్ దీజ్ థింగ్స్ దట్ ఐ హావ్ డన్", "సమ్‌బడి టోల్డ్ మి" మరియు "స్మైల్ లైక్ యు మీన్ ఇట్"
జులై 2005లో, కిల్లర్స్ లండన్ స్టేజ్ మీద లైవ్ 8 కన్సెర్ట్ ప్రదర్శన ఇచ్చారు అందులో "ఆల్ దీస్ థింగ్స్ దట్ ఐ హావ్ డన్" ప్లే చేసారు. రాబీ విలియంస్ "ఇ హావ్ గాట్ సౌల్ బట్ ఐ ఆమ్‌నాట్ ఎ సోల్జర్" తన సొంత ప్రదర్శనలో వాడుకున్నాడు. కోల్డ్‌ప్లే మరియు U2 కూడా, కిల్లర్స్ ప్రేక్షకులలో భాగంగా ఉండగా, లాస్‌వేగాస్లో అదేపని చేసాయి. కోల్డ్‌ప్లే "గాడ్ పుట్ ఎ స్మైల్ అపాన్ యువర్ ఫేస్"‌నూ, మరియు, U2, "బ్యూటిఫుల్ డే"నూ వాడుకున్నాయి.
కిల్లర్ యొక్క రెండవ ఆల్బం "సామ్‌స్ టౌన్" , ఐలాండ్ డెఫ్ జాం మ్యూజిక్ గ్రూప్ కింద అక్టోబర్ 2006లో విడుదల అయ్యింది. ఆ ఆల్బంకు విమర్శకుల నుండి అభిమానుల నుండి మిశ్రమ స్పందన లభించినప్పటికీ, బ్రండన్ ఫ్లావర్స్, "సామ్'స్ టౌన్ " అత్యుత్తమ ఆల్బంస్‌లో ఒకటిగా ఇప్పటి నుండి 20 సంవత్సరాలు మనుషులు గుర్తుంచుకునే విధంగా పేరు తెచ్చుకుంటుందన్నాడు. ఆ ఆల్బం మొదటి వారంలోనే 7,06,000 కాపీలు ప్రపంచవ్యాప్తంగా అమ్ముడు పోయి బిల్‌బోర్డ్ చార్ట్‌లో నంబర్.2 ప్రవేశం అయ్యింది. యునైటెడ్ కింగ్డంలో 4x ప్లాటినంగానూ, యునైటెడ్ స్టేట్స్‌లో ప్లాటినంగానూ, అది వర్గీకరించబడింది. ఈ ఆల్బం నాలుగు సింగిల్స్‌ను నిర్మించింది : "వెన్ యు వర్ యంగ్", సెప్టెంబరు 2006లోనూ, "బోన్స్" నవంబరు 2006లోనూ, "రీడ్ మై మైండ్" ఫిబ్రవరి 2007 లోనూ, మరియు "ఫర్ రీజన్స్ అన్నౌన్" జూన్ 2007లోనూ విడుదల కాబడ్డాయి.
2006 నవంబరు 29న కిల్లర్స్ అబ్బే రోడ్ స్టూడియోస్ నుండి "లైవ్ ఫ్రం అబ్బే రోడ్" లైవ్ సెషన్‌ను రికార్డ్ చేసింది. వారు ఆ సెట్‌ను నిరంతరాయంగా ప్రదర్శించారు, అందులో, డైర్ స్ట్రైట్స్ హిట్ "రోమియో అండ్ జూలియట్"కు చెందిన రూపాంతరం కూడా ఉంది. 2006లో బృందం, క్రిస్మస్ చారిటీ పాట, "ఎ గ్రేట్ బిగ్ స్లెడ్" విడుదల చేసింది, అది ప్రాడక్ట్ రెడ్ లబ్ధి కోసం నిర్వహించబడింది. ఫిబ్రవరి 2007లో, కిల్లర్స్, యునైటెడ్ కింగ్‌డంలో BRIT అవార్డ్స్ కు వెళ్ళి, అక్కడ, "వెన్ యు వర్ యంగ్" ప్రదర్శించారు. బృందం, రెండు అవార్డ్లు గెలుచుకుంది - బెస్ట్ ఇంటర్నేషనల్ గ్రూప్ మరియు ఇంటర్నేషనల్ ఆల్బం.
జూన్ 2007లో, ఐకోనిక్ గ్లాస్తోన్‌బరి ఉత్సవానికి సంబంధించిన ప్రదర్శనతో పత్రికలలో హెడ్‌లైన్స్‌లో నిలిచారు.
నవంబరు 2007లో బృందం, రేరిటీస్, బి-సైడ్స్, ఇంకొంత కొత్త మటీరియల్‌తో, సంకలనం చేసిన ఆల్బం, "సా డస్ట్ " విడుదల చేసింది. "సా డస్ట్" BPI చేత, ప్లాటినం అని వర్గీకరించబడింది. ఆల్బం యొక్క మొదటి సింగిల్, "ట్రాంక్విలైజ్", లూ రీడ్ సహకారంతో అక్టోబరు 2007లో విడుదల చేసింది. ఆల్బంలో "రూబి, డోన్ట్ టేక్ యువర్ లవ్ టు టౌన్", (కెన్ని రోజర్స్ మరియు ది ఫర్స్ట్ ఎడిషన్ కవర్), "రోమియో అండ్ జూలియట్" (డైర్ స్ట్రైట్స్కవర్), మరియు "డాడి్'స్ ఐస్", అనబడే "బోన్స్/బెస్ట్ బయ్ బోనస్ ట్రాక్ టు "సాం'స్ టౌన్" "కి చెందిన B-సైడ్, కూడా ఉన్నాయి. "సా డస్ట్" యొక్క మొదటి ప్రెస్సింగ్ "మూవ్ అవే" అన్న డెమో వర్షన్ కలిగి ఉంది. బ్రాండన్ ఫ్లావర్స్ తర్వాత దానిని బృందానికి సంబంధించిన రెకార్డ్ లేబుల్‌కి సంబంధించిన తప్పిదమని చెప్పాడు. ఆల్బంలో పెట్టాలనుకున్న సరైన వర్షన్, "స్పైడర్-మాన్" 3 సౌండ్‌ట్రాక్‌లో ఇదివరకు ఉండినది, దానిని "సా డస్ట్ "కు చెందిన, తర్వాతి ప్రెస్సింగ్స్‌లో కలిపారు. బృందం, అమెరికన్ ఇట్యూన్స్ స్టోర్ పైన, జాయ్ డివిజన్ యొక్క "షాడో ప్లే" కవర్ వర్షన్ అదే నెలలో విడుదల చేసారు. రోలింగ్ స్టోన్ మగజీన్‌లో పడ్డ వ్యాసంలో, సా డస్ట్‌ను స్మిత్ యొక్క క్లాసిక్ ఆల్బం హట్‌ఫుల్ ఆఫ్ హాలోతో పోల్చారు, బృందం రెండవ క్రిస్మస్ సింగిల్ "డోన్ట్ షూట్ మి సాంట" విడుదల చేసారు, ఇది మళ్ళీ ప్రాడుక్ట్ రెడ్ కు సాయమందించడం కోసం చేసారు.
2008 నవంబరు 24లో UKలోనూ, 2008 నవంబరు 25లో నార్త్ అమెరికాలోనూ విడుదల చేసిన మూడవ ఆల్బం పనిని కిల్లర్స్ పూర్తి చేసారు. "NME"కి ఇచ్చిన ఇంటర్వ్యూలో, బ్రాండన్ ఫ్లావర్స్, ఆల్బం పేరు ""డే & ఏజ్" " అని రూఢి చేసాడు. వారు "లీవ్ ది బోర్బన్ ఆన్ ది షెల్ఫ్" మరియు "స్వీట్ టాక్" నిర్మించిన, మరియు థిన్ వైట్ డ్యూక్ రెమిక్స్, "మిస్టర్ బ్రైట్‌సైడ్" చేసిన స్టూఅర్ట్ ప్రైస్‌తో పనిచేసారు. ఆల్బంలోని మొదటి సింగిల్, మొదట్లో "సాడస్ట్ " కోసం అనుకున్నారు. ఆది సెప్టెంబెర్ 22న విడుదల చేసారు, దాని మ్యూజిక్ వీడియో ఐట్యూన్స్ పైన, అక్టోబరు 16న విడుదల చేసారు.
"డే & ఏజ్", బృందానికి UKలోనూ, ఐర్లాండ్‌లోనూ నంబర్ వన్ ఐన మూడవ స్టూడియో ఆల్బం అయ్యింది. అది "బిల్‌బోర్డ్" 200 ఆల్బం చార్ట్‌లో నంబర్ 6 దాకా వెళ్ళింది. బృందం, డిసెంబరు 2008లో మూడవ క్రిస్మస్ సింగిల్ విడుదల చేసింది : "జోసఫ్, బెటర్ యు దాన్ మి". దానిలో ఎల్టన్ జాన్ మరియు పెట్ షాప్ బాయ్స్ కి చెందిన, నీల్ టెన్నాంట్ ఉన్నారు. దాని నుండి వచ్చే డబ్బు ప్రాడక్ట్ రెడ్ కు విరాళంగా వెళ్తుంది.
2009 వేసవిలో, కిల్లర్స్ యెన్నో ఉత్సవాల ప్రదర్శనలకు సంబంధింది పత్రికల్లో హెడ్‌లైన్స్‌గా నిలిచారు. వాటిల్లో లండన్‌లోని, హైడ్ పార్క్‌లోని, ఫ్రైడే నైట్ షో, హార్ద్‌రాక్ కాలింగ్ కూడా ఉన్నాయి. వాళ్ళు లోలాపలూజా మరియు కోషెల్ల అనే అమెరికన్ ఉత్సవాలకు సంబంధించి కూడా హెడ్లైన్స్‌లో నిలిచారు. జూలై 5-6 తేదీలలో, రాయల్ అల్బర్ట్ హాల్, లండన్‌లో, కిల్లర్స్, తమ మొదటి లైవ్ DVD ను రెకార్డ్ చేసారు. దానిని నవంబరులో విడుదల చేసారు.
UNICEF, MTV EXIT (ఎండ్ ఎక్స్ప్లాయిటేషన్ అండ్ ట్రాఫికింగ్ అండ్ ది US ఏజెన్సి ఫర్ ఇంటర్నేషనల్ డెవెలప్మెంట్, "గుడ్నైట్, ట్రావెల్ వెల్" అనేపాట యొక్క కుదించబడిన వర్షన్‌ను ఒక వీడియోలో, సెక్స్ ట్రాఫికింగ్ పైన అవగాహన పెంచడానికి ఉపయోగించుకున్నారు. డిసెంబరు 2009లో, మరొక సింగిల్, "హాపి బర్త్డే గాడలూప్" విడుదల చేసారు, ఇంకా నవంబరు 2009 లో "ఎ వైట్ డెమన్ లవ్ సాంగ్" న్యూ మూన్ "సౌండ్ ట్రాక్‌"లో కలిపారు.
ఫిబ్రవరి చివర్లో, ఒక బ్రిటిష్ దినపత్రిక, "ది సన్", ఫ్లావర్ యొక్క తల్లి రెండేళ్ళు బ్రెయిన్ కాన్సర్‌తో బాధపడి చనిపోయిందన్న వార్తను ముద్రించింది. దాని అర్థం, ఆసియాకు ఇచ్చిన తేదీలలో, డే అండ్ ఏజ్‌కు సంబంధించిన పర్యటన ముందుగా ముగించడం. ఆస్ట్రేలియాకు ఇచ్చిన రెండు తేదీలు కూడా రద్దయ్యాయి, కాని గోల్డ్ కోస్ట్ మరియు మెల్బోర్న్ కన్సర్ట్‌లు యధావిధిగా జరిగాయి. డే అండ్ ఏజ్ చివరగా, మేల్బోర్న్‌లో, ఫిబ్రవరి 21న ముగింపుకి వచ్చింది. అది ఫ్లెమింగ్టన్ రేస్‌కోర్స్‌లో జరిగిన, గుడ్ వైబ్రేషన్స్ ఫెస్టివల్ అని హెడ్‌లైన్స్‌కి ఎక్కింది.
ఆరేళ్ళపాటు రోడ్లపైన ఉన్నాక, ఇప్పుడు తాము ఒక చిన్న విరామం తీసుకుంటామని బృందం ప్రకటించింది.
US అధ్యక్షుడు బరాక్ ఒబామా ఆహ్వానించగా, బృందం, వైట్‌హౌస్ సౌత్ లాన్‌లో 2010 జూలై 4 న రెండవ వార్షిక "సైనిక వందనపు" యునైటెడ్ సర్వీస్ ఆర్గనైజేషన్స్ కన్సర్ట్ లో స్వాతంత్ర్య దినోత్సవాలలో భాగంగా ప్రదర్శన ఇచ్చారు. ఫ్లావర్స్ దానిని బ్రహ్మాండమైన గౌరవంగా పేర్కొన్నాడు. అందులో, హయేటస్ మాత్రమేఅ కాకుండా, బృందం, "హ్యూమన్", "సమ్‌బడి టోల్డ్ మి", "మిస్టర్ బ్రైట్‌సైడ్", "ఎ డస్ట్‌లాండ్ ఫెయిరీటేల్", "గాడ్ బ్లెస్ అమెరికా/రీడ్ మై మైండ్" మరియు "వెన్ యు వర్ యంగ్" కూడా ప్రదర్శించారు.
2010 జూన్ 15నాటికి ఫ్లావర్స్, కిల్లర్స్ తిరిగి స్టూడియోలో పని చేయడానికి ఒక తేదీ నిర్ణయించిందని, ఆ తేదీ నుండి "డే & ఏజ్ " తర్వాతి ఆల్బం తయారు చేయడం కోసం పని చేస్తామని నిర్ధారించారు.
2010 ఫిబ్రవరి 24 నాడు, "రోలింగ్ స్టోన్" పత్రిక, రే డేవిస్ కిల్లర్స్‌ను సంవత్సరం చివర్లో విడుదల కానున్న తన ది కింక్‌స్ సాంగ్స్ యొక్క కవర్ ఆల్బంకు తోడ్పడటానికి యెన్నుకున్నాడని తెలియజేసింది.
అప్రిల్ 2010లో, రోనీ వానుక్కి జూనియర్, కీన్ మరియు ముంఫోర్డ్ & సన్స్‌తో పాటు, Mt. డెసొలేషన్‌ను కలుస్తాడని, అందరు కలిసి, త్వరలో, ఒక కంట్రి సాంగ్స్ ఆల్బంను విడుదల చేస్తారని ప్రకటించారు. ఆప్రిల్ 29న, బ్రాండన్ ఫ్లావర్స్, తాను "ఫ్లెమింగో" పేరుతో ఒక "సొలో ఆల్బం" విడుదల చేస్తానని నిర్ధారించాడు. 10 ట్రాక్స్ కలిగి ఉన్న ఈ ఆల్బం, యునైటెడ్ కింగ్‌డంలో సెప్టెంబరు 6న, యునైటెడ్ స్టేట్స్‌లో, సెప్టెంబరు 14న విడుదల అవుతుంది. ఆల్బంలోనుండి, మొదటి సింగిల్, "క్రాస్‌ఫైర్", 2010 జూన్ 21 తేదీన ఐట్యూన్స్ ద్వారా యునైటెడ్ స్టేట్స్ మరియు కనడాలో విడుదల అయ్యింది. యునైటెడ్ కింగ్‌డంలో 2010 ఆగస్టు 23 తేదీన విడుదల అవుతుంది. యునైటెడ్ కింగ్‌డంలో 2010 ఆగస్టు 23 తేదీన విడుదల అవుతుంది.
కిల్లర్స్ నాలుగు NME పురస్కారాలను గెలుచుకుంది. "బెస్ట్ ఇంటర్నేషనల్ బాండ్", 2005, 2008 సంవత్సరాలలో, మరియు, బెస్ట్ వీడియో, 2006లో "బోన్స్"కు లభించాయి. USAలోని NME పురస్కారాలలో, 2008 లో బెస్ట్ బాండ్ మరియు, "ట్రాంక్విలైజ్" కి, బెస్ట్ ట్రాక్ పురస్కారం - రెండు పురస్కారాలు అందుకున్నారు. 7 గ్రామి పురస్కారాలకు కూడా ప్రతిపాదించబడ్డారు, కానీ, ఇంకా గెలవవలసిఉంది. 2006లో, బృందం, బెస్ట్ ఇంటర్నేషనల్ బాండ్‌గా BRIT పురస్కారం మరియు, వారి ఆల్బం, ""సాంస్ టౌన్" " బెస్ట్ ఇంటర్నేషనల్ ఆల్బం గెలుచుకున్నాయి.
యునైటెడ్ కింగ్‌డంలో "హాట్ ఫస్" దశాబ్దంలో 26వ బెస్ట్-సెల్లింగ్ ఆల్బం. UK ఆల్బంల సూచికలో, అది 173 వారాలు గడిపింది, ఇది యే ఇతర ఆల్బం కన్నా కూడా యెక్కువ. UKలో, "సామ్‌స్ టౌన్", దశాబ్దంలో, 70వ బెస్ట్-సెల్లింగ్ ఆల్బం మరియు, ది కిల్లర్స్, దశాబ్దంలో 21వ బెస్ట్-సెల్లింగ్ ఆర్టిస్ట్‌గా నిలిచాయి.
MTVలో ఆగస్టు 2009 నెలంతా నడిచిన, MTV "గ్రేటెస్ట్ సూపర్‌స్టార్స్ " పోల్‌లో కిల్లర్స్ నంబర్.4గా నిలిచారు, ఈ ఎన్నికలో, సంగీతంలోని అన్ని ప్రక్రియలూ ఉన్నాయి.
బ్రిటిష్ ఆల్టర్నేటివ్ రాక్ స్టేషన్ XFM యొక్క శ్రోతల చేత నవంబరు 2009లో, "మిస్టర్ బ్రైట్‌సైడ్" దశాబ్దంలోని అత్యుత్తమ పాటగా యెన్నుకోబడింది. స్టేషన్ యొక్క అఫీషియల్ వెబ్‌సైట్ ద్వారా 14000 వోట్లకు పైగా, XFM శ్రోతలు వేసారు. సమ్‌బడి టోల్డ్ మి 9 వ స్థానంలోనూ, "ఆల్ దీస్ థింగ్స్ దట్ ఐ హావ్ డన్" 22వ స్థానంలోనూ నిలిచాయి. "వెన్ యు వర్ యంగ్" కూడా 31 వ స్థానంలోనూ, "రీడ్ మై మైండ్" 86 వ స్థానంలోనూ మరియు "హ్యూమన్" 94 వ స్థానంలోనూ నిలిచాయి.
ఆబ్సొల్యూట్ రేడియో శ్రోతలు కూడా మిస్టర్ బ్రైట్‌సైడ్‌ను దశాబ్దంలోని అత్యుత్తమ పాటగా యెన్నుకున్నారు.
అమెరికన్ మ్యూజిక్ పత్రిక, "రోలింగ్ స్టోన్ " యొక్క పాఠకులు, డిసెంబరు 2009లో, "సాం'స్ టౌన్" ఆల్బంను అత్యంత తక్కువ అంచనా వేసిన ఆల్బంగా యెన్నుకున్నారు. పత్రిక "హాట్ ఫస్‌"కు దశాబ్దంలోని 100 బెస్ట్ ఆల్బంస్‌లో 43వ స్థానం ఇచ్చింది ఇంకా మిస్టర్ బ్రైట్‌సైడ్ దశాబ్దంలోని 48వ బెస్ట్ సాంగ్‌గా స్థానం సంపాదించింది.
12,471,571 ఆల్బం శ్రోతలు తమ అభిప్రాయాలను వెలిబుచ్చిన లాస్ట్.fm "బెస్ట్ ఆఫ్ 2009" జాబితాలో, కిల్లర్స్ రెండవ స్థానం సంపాదించింది.
UK లోని అమెజాన్.కాం దశాబ్దం యొక్క బెస్ట్-సెల్లింగ్ ఆర్టిస్ట్లు మరియు ఆల్బంల జాబితాలు విడుదల చేసింది. అందులో, కిల్లర్స్ మొదటి పది స్థానాలలో మూడవ స్థానం సంపాదించారు, వారి "డే & ఏజ్" ఆల్బం మొదటి పది బెస్ట్-సెల్లింగ్ ఆల్బంస్‌లో పదవ స్థానంలో నిలిచింది.
ది కిల్లర్స్‌కు," స్పిన్", 2009 సంవత్సరంలోని 30 బిగ్గెస్ట్ కన్సర్ట్స్‌లో, వారి కొలరాడోలోని, మాగ్నెస్ అరేనాలో నిర్వహించిన జనవరి 19నాటి ప్రదర్శనకు, మూడవ స్థానం ఇచ్చింది. స్పిన్‌కు చెందిన టిం డ్వెంగర్ ఈ ప్రదర్శన గురించి ఈ విధంగా రాసాడు : "ఈ ప్రదర్శన యొక్క ప్రొడక్షన్ క్వాలిటీ అత్యుత్తమంగా ఉంది, నాకు వెంటనే తెలిసింది, కిల్లర్స్ యెందుకు అరేనా సర్క్యూట్‌లో ఉన్నారో".
డిసెంబరు 2009లో, UK చానెల్ 4 లో నిర్వహించబడిన "గ్రేటెస్ట్ సాంగ్స్ ఆఫ్ ది నౌటీస్‌" లో, మిస్టర్ బ్రైట్‌సైడ్ రెండవ అత్యుత్తమ పాటగా యెన్నికయ్యింది.
ప్లాటినం స్థాయి పొందిన దగ్గరనుండి బృందం కొన్ని వివాదాలను యెదుర్కొంది. ముఖ్యంగా గుర్తించదగినది, ఐలాండ్ రెకార్డ్స్‌కు చెందిన ది బ్రేవరి అండ్ ఫాల్ ఔట్ బాయ్‌లతోటి, వీరిద్దరు ఐలాండ్ రెకార్డ్స్‌లో లేబుల్‌మేట్స్. బుల్లెట్ ఇన్ ఎ బైబిల్ DVD 2005లో విడుదల చేసాక, గ్రీన్‌డేతో వివాదం నెలకొంది. ఫ్లావర్స్, ఈ బృందాలు, తమ విజయం వల్ల లబ్ధి పొంది స్వారీ చేస్తున్నాయని వ్యాఖ్యానిస్తే, దానికి బ్రేవరి యొక్క నాయకుడు సాం ఎండికాట్ ఫ్లావర్‌ను "చిన్న పాప" గానూ, "వీల్‌చైర్‌లోని పసిపాపడు"గానూ అభివర్ణించాడు.
ఇదే కాకుండా "NME" లో రాసిన ఒక వ్యాసంలో ఫ్లావర్స్, ఫాల్ ఔట్ బాయ్, A & Rమాన్‌ను తమకంటే యెక్కువ వినియోగించుకుంటున్నారని ఆరోపించాడు, రెండు బృందాలు బాసిస్ట్ పీట్ వెంజ్‌ను ఉపయోగించుకుంటాయి. కానీ వెంజ్ ఈ పోటీ పైన సెప్టెంబర్ 2005లో ఒక బ్లాగ్‌లో వ్యాఖ్యలు చేసాక, అతను పూర్తిగా వివాదానికి తెర దించాడు. ఆ తర్వాత ఫ్లావర్స్, ది బ్రేవరి, ఫాల్ ఔట్ బాయ్ మరియు పానిక్ ఎట్ ది డిస్కో కు క్షమాపణ చెప్పాడు : "నేను అంతా వెనక్కు తీసుకుంటున్నాను - వీళ్ళు తాము యేమి చేయాలనుకుంటున్నారో అదే చేస్తున్నారు, నాలాగా...". అతను, తన ఈ రకమైన చేతల గురించి గర్వపడటం లేదని తెలిపాడు.
మాజీ మానేజర్ బ్రేడెన్ మెర్రిక్‌ను ఉద్యోగంలోనుంది తీసివేసాక, అతను, ఫిబ్రవరి 2006లో, బృందానికి వ్యతిరేకంగా 16 మిలియన్ డాలర్లకు, లాస్ అంజిలిస్‌లోని ఫెడెరల్ కోర్టులో బ్రీచ్ ఆఫ్ కాంట్రాక్ట్ దావా వేసాడు. 2007 లో ఉన్న ఒప్పందం ప్రకారం తనకు రావలసిన, 25% సర్వీస్ ఫీ (బృందం వార్షిక ఆదాయంలోనుండి), తనకు ముట్టచెప్పలేదని అతను ఆ దావాలో పేర్కొన్నాడు. కిల్లర్స్ వెంటనే ఆ దావాకి తమ కౌంటర్-సూట్ (ప్రతివాదం) ఫైల్ చేసింది, అందులో మెర్రిక్స్ తగిన విధంగా విధులు నిర్వహించకపోవడం వల్ల తాము మిలియన్ల డాలర్లు నష్టపోయామని వారు పేర్కొన్నారు. అక్టోబరు 2009లో ఇద్దరి మధ్య ఒడంబడిక కుదరటం వలన, ఈ రెండు సూట్లను కోర్టు కొట్టివేసింది.